Бургаски депутати: Първо спешен ремонт на пътя Царево – Малко Търново, после пълна рехабилитация
Автор: Екип Burgas24.bg 11:11 / 01.12.2017 Коментари (0) 1243
"Няма как в бюджета за следващата година да се предвидят 12 млн. лв. за рехабилитация, поискани от опозицията, тъй като на този етап не е изготвен проект, затова в разговор с министъра на МРРБ Николай Нанков настоявахме да започне проектиране", коментира областният лидер на ГЕРБ - Бургас Димитър Бойчев.
През последните месеци народните представители проведоха поредица срещи относно състоянието на възловата отсечка, свързваща Южното Черноморие с вътрешността на Странджа. Те получиха уверение както от министър Нанков, така и от шефа на Агенция "Пътна инфраструктура" инж. Дончо Атанасов, че първо ще се извърши ремонт в рамките на около 3 млн. лв. като паралелно с това ще стартира и изготвянето на проект за цялостна рехабилитация.